Litløy fyr

Litløy fyr er nå et lite og eksklusivt fyrhotell. Det står på Litløya i Bø kommune sørvest i Vesterålen. Fyranlegget var ferdigbygd høsten 1912 og elektrifisert i 1959. Det ble automatisert midt på 1980-tallet. Av hensyn til vedlikehold og overvåkning av skipstrafikken var Litløy fyr et av fyrene som fikk beholde bemanningen. Dessuten lå en meteorologisk stasjon på øya. Men etter hvert kostet bemanningen av fyret 1,2 millioner kroner i året, og fyret ble endelig avfolket 26. juni 2003.

Litløy fyr var et av 20 fyr som Kystverket solgte i 2005/06.Kystverket selger fyr   - Kystverket Bø kommune ble tilbudt å kjøpe fyret, men kommunen valgte å ikke benytte seg av tilbudet. Fyret ble solgt til Ellen Marie Hansteensen. Hun kjøpte fyret for «å gjøre det tilgjengelig for allmennheten» - som det heter i avhendingsinstruksen og loven om salg av statlig eiendom (Stortingsmelding 28 (2000–2001).Solgte 16 eiendommer i 2005   - Kystverket Hansteensen har siden 2006 jobbet med å sette i stand fyranlegget til overnatting og dagsbesøk. Stein HalvorsenStein Halvorsen AS Sivilarkitekter MNAL - arkitektens nettsted er arkitekt for prosjektet, som er omtalt i NRK.Dugnad på Litløy fyr - NRK Norge Rundt 27.10.2006 (omtale av fjernsynsprogram) Hansteensen har siden 2006 vært den eneste fastboende på Litløya.

I november 2009 erstattet Kystverket den dieseldrevne fyrlykta med en ny lykt drevet av solcellepanel, batterier og dobbel LED 350 pære. Fyrlyktas karakter var etter utskiftningen ett hvitt blink hvert 10 sekund. Rekkevidden er 12 nautiske mil. Det gamle fyrlyset hadde en rekkevidde på 20 nautiske mil.Det gamle fyret på Litløya i Bø er sløkt   - Bø kommune

I 2021 ble selve fyrtårnet satt i stand utvendig. Det skal blir en hotell suite. Fyrvokterboligen ble også satt i stand utvendig og satt tilbake til gammel stil, med original kledning av trepanel som kom fram under eternittplatene som ble tatt av.

 Bildegalleri 

 Referanser 

Eksterne lenker

 fyr.no: Litløy fyrstasjon
 fyropplevelser.no: Litløy fyr
 turliv.no - informasjon og bilder av fyret og fra Trollhola nord på Litløy

Kategori:Fyr i Nordland
Kategori:Byggverk i Bø i Vesterålen
Kategori:Kulturminner i Bø (Nordland)
Kategori:Byggverk fullført i 1912
Kategori:1912 i Norge
Kategori:Samferdsel i Bø i Vesterålen
Kategori:Artikler i sjøfart-prosjektet